आवारा कुत्तों और पशुओं द्वारा घायल हो कर मरने वालों के लिए कोई मुआवजा पालिसी नहीं है। पिछले माह सदन की बैठक में मुआवजा पालिसी बनाने का प्रस्ताव आया था लेकिन वह चर्चा न होने के कारण पास नहीं हो सका। साल 2013 में अलग अलग समय में तीन दोपहिया वाहन सवार चालकों की गाय की चपेट में आने से हादसे में मौत हो गई थी। इसके लिए नगर निगम के सदन की बैठक में यह प्रस्ताव पास हुआ था कि तीनों के परिवार के सदस्यों को मुआवजा और सरकारी नौकरी दी जाए। यह प्रस्ताव पास करके प्रशासन को लागू करने के लिए भेजा गया था लेकिन इनके परिवार के सदस्यों को आज तक कोई भी मुआवजा नहीं मिला है।